CELEX: 32015R0375
Language: fi
Date: 2015-03-06 00:00:00
Title: Neuvoston täytäntöönpanoasetus (EU) 2015/375, annettu 6 päivänä maaliskuuta 2015 , Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

7.3.2015   
            
            
               FI
            
            
               Euroopan unionin virallinen lehti
            
            
               L 64/10
            
         NEUVOSTON TÄYTÄNTÖÖNPANOASETUS (EU) 2015/375,
   annettu 6 päivänä maaliskuuta 2015,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
   sekä katsoo seuraavaa:
   
               (1)
            
            
               Neuvosto antoi 18 päivänä tammikuuta 2012 asetuksen (EU) N:o 36/2012.
            
         
               (2)
            
            
               Tilanteen vakavuus huomioon ottaen asetuksen (EU) N:o 36/2012 liitteessä II olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä, olisi lisättävä seitsemän henkilöä ja kuusi yhteisöä.
            
         
               (3)
            
            
               Asetuksen (EU) N:o 36/2012 liite II olisi muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 36/2012 liite II tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2015.
      
         
            Neuvoston puolesta
         
         
            Puheenjohtaja
         
         K. GERHARDS
      
   
   
      (1)  EUVL L 16, 19.1.2012, s. 1.
   
      LIITE
      Lisätään seuraavat henkilöt ja yhteisöt päätöksen 2013/255/YUTP liitteessä I olevissa A ja B jaksoissa esitettyyn luonnollisia henkilöitä, oikeushenkilöitä, yhteisöjä ja elimiä koskevaan luetteloon.
      A.   Henkilöt
      
                   
               
               
                  Nimi
               
               
                  Tunnistetiedot
               
               
                  Perusteet
               
               
                  Luetteloon merkitsemisen päivämäärä
               
            
                  199.
               
               
                  Bayan Bitar
                  (alias Dr Bayan Al-Bitar)
               
               
                  Osoite: PO Box 11037 Damascus, Syria
               
               
                  Teknologiateollisuuden järjestön (Organisation for Technological Industries, OTI) ja syyrialaisen tietotekniikkayhtiön Syrian Company for Information Technology (SCIT) toimitusjohtaja. Molemmat ovat neuvoston nimeämän Syyrian puolustusministeriön tytäryhtiöitä.
                  OTI avustaa Syyrian hallintoa kemiallisten aseiden tuotannossa.
                  OTI:n ja SCIT:n toimitusjohtajana Bayan Bitar tukee Syyrian hallintoa. Johtuen hänen asemastaan kemiallisten aseiden tuotannossa hän on myös osaltaan vastuussa Syyrian väestöön kohdistuneista väkivaltaisista tukahduttamistoimista.
                  Ottaen huomioon hänen johtava asemansa näissä yhteisöissä hän on myös yhteydessä nimettyihin yhteisöihin OTI:iin ja SCIT:iin.
               
               
                  7.3.2015
               
            
                  200.
               
               
                  Prikaatikenraali Ghassan Abbas
               
               
                  
                              Osoite: CERS, Centre d'Etude et de Recherche Scientifique;
                           
                        
                              (alias SSRC, Scientific Studies and Research Center; Centre de Recherche de Kaboun Barzeh Street, PO Box 4470, Damascus)
                           
                        
               
                  Jumrayan/Jmraiyan lähellä sijaitsevan, nimetyn Scientific Studies and Research Centren sivuliikkeen (SSRC/CERS) (tieteellinen sotilastutkimuslaitos) johtaja.
                  Hän on osallistunut kemiallisilla aseiden levittämiseen ja kemiallisilla aseilla tehtyjen iskujen järjestämiseen muun muassa Ghoutassa elokuussa 2013. Näin ollen hän on myös osaltaan vastuussa Syyrian väestöön kohdistuneista väkivaltaisista tukahduttamistoimista.
                  Jumrayan/Jmraiyan lähellä sijaitsevan SSRC:n/CERSin sivuliikkeen johtajana Ghassan Abbas tukee Syyrian hallintoa.
                  Ottaen huomioon hänen johtava asemansa SSRC:ssä hän on myös yhteydessä nimettyyn yhteisöön SSRC:hen.
               
               
                  7.3.2015
               
            
                  201.
               
               
                  Wael Abdulkarim
                  (alias Wael Al Karim)
               
               
                  Osoite: Pangates International Corp Ltd, PO Box Sharjah Airport International Free Zone, United Arab Emirates.
                  Al Karim for Trade and Industry, PO Box 111, 5797 Damascus Syria.
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, UAE
               
               
                  Nimetyn yhteisön Pangates International Corp Ltd:n toimitusjohtaja; kyseinen yhtiö toimii välittäjänä öljyntoimituksissa Syyrian hallinnolle.
                  Pangatesin toimitusjohtajana Wael Abdulkarim tukee Syyrian hallintoa ja hyötyy siitä. Hän on myös johtavassa asemassa nimetyssä yhteisössä Al Karim Groupissa, joka on Pangatesin emoyhtiö.
                  Ottaen huomioon hänen johtava asemansa Pangatesissa ja Al Karim Groupissa hän on myös yhteydessä näihin nimettyihin yhteisöihin.
               
               
                  7.3.2015
               
            
                  202.
               
               
                  Ahmad Barqawi
                  (alias Ahmed Barqawi).
               
               
                  Osoite: Pangates International Corp Ltd, PO Box Sharjah Airport International Free Zone, United Arab Emirates. Al Karim for Trade and Industry, PO Box 111, 5797 Damascus Syria.
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, UAE.
               
               
                  Pangates International Corp Ltd:n toimitusjohtaja. Kyseinen yhtiö toimii välittäjänä öljyntoimituksissa Syyrian hallinnolle. Al Karim Groupin johtaja. Neuvosto on nimennyt sekä Pangates Internationalin että Al Karim Groupin.
                  Pangatesin toimitusjohtajana ja sen emoyhtiön Al Karim Groupin johtajana Ahmad Barqawi tukee Syyrian hallintoa ja hyötyy siitä. Ottaen huomioon hänen johtava asemansa Pangatesissa ja Al Karim Groupissa, hän on myös yhteydessä nimettyihin yhteisöihin Pangates Internationaliin ja Al Karim Groupiin.
               
               
                  7.3.2015
               
            
                  203.
               
               
                  George Haswani
                  (alias Heswani; Hasawani; Al Hasawani).
               
               
                  Osoite: Damascus Province, Yabroud, Al Jalaa St, Syria
               
               
                  Merkittävä syyrialainen liikemies, joka on yksi suuren insinööri- ja rakennusyhtiön HESCO Engineering and Construction Companyn omistajista. Hänellä on läheiset siteet Syyrian hallintoon.
                  George Haswani tukee hallintoa ja hyötyy siitä asemassaan Syyrian hallinnon ISILin kanssa tekemien öljykauppojen välittäjänä.
                  Hän hyötyy hallinnosta myös suotuisan kohtelun, muun muassa merkittävän venäläisen öljy-yhtiön Stroytransgazin kanssa tehdyn (aliurakointi-) sopimuksen kautta.
               
               
                  7.3.2015
               
            
                  204.
               
               
                  Emad Hamsho
                  (alias Imad Hmisho; Hamchu; Hamcho; Hamisho; Hmeisho; Hemasho).
               
               
                  
                              Hamsho Building
                           
                        
                              31 Baghdad Street
                           
                        
                              Damascus,
                           
                        
                              Syria.
                           
                        
               
                  Kuuluu Hamsho Tradingin ylempään johtoon.
                  Ottaen huomioon hänen johtava asemansa neuvoston nimeämän Hamsho Internationalin tytäryhtiössä Hamsho Tradingissä hän tukee Syyrian hallintoa. Hän on myös yhteydessä nimettyyn yhteisöön Hamsho Internationaliin.
                  Emad Hamsho rahoittaa Shabiha-miliisin joukkoja, jotka puolestaan keräävät terästä Syyrian hallinnon asevoimien ja joukkojen tuhoamilta alueilta ja sulattavat sitä paikallisissa Syria Steel -yhtiön (Hmisho Steel) tehtaissa. Hän on myös Syyrian rauta- ja teräsalan neuvoston varapuheenjohtaja yhdessä nimettyjen hallinnon liikemiesten, kuten Ayman Jaberin kanssa. Hän on myös Bashar Al-Assadin liittolainen.
               
               
                  7.3.2015
               
            
                  205.
               
               
                  Samir Hamsho
                  (alias Samer; Sameer; Hmisho; Hamchu; Hamcho; Hamisho; Hmeisho; Hemasho).
               
               
                  
                              Hamsho Building
                           
                        
                              31 Baghdad Street
                           
                        
                              Damascus,
                           
                        
                              Syria.
                           
                        
               
                  Samir Hamsho on merkittävä syyrialainen liikemies, joka hyötyy nykyisestä hallinnosta ja tukee sitä. Hän on yhtiöiden Al Buroj ja Syria Steel/Hmisho Steel omistaja ja puheenjohtaja; kyseiset yhtiöt ovat neuvoston nimeämän Hamsho Internationalin tytäryhtiön Hamsho Tradingin tytäryhtiöitä.
                  Teollisuusministeriö nimitti hänet Homsin kauppakamariin maaliskuussa 2014.
                  Näin ollen hän tukee Syyrian hallintoa ja hyötyy yhteyksistään siihen.
                  Hän on myös yhteydessä nimettyihin yhteisöihin Hamsho Internationaliin, Syria Steel SA:han ja Al Buroj Tradingiin.
               
               
                  7.3.2015
               
            B.   Yhteisöt
      
                   
               
               
                  Nimi
               
               
                  Tunnistetiedot
               
               
                  Perusteet
               
               
                  Luetteloon merkitsemisen päivämäärä
               
            
                  65.
               
               
                  Organisation for Technological Industries
                  (alias Technical Industries Corporation (TIC))
               
               
                  Osoite: PO Box 11037 Damascus, Syria
               
               
                  Neuvoston nimeämän Syyrian puolustusministeriön tytäryhtiö.
                  OTI osallistuu kemiallisten aseiden tuotantoon Syyrian hallintoa varten.
                  Se on siksi vastuussa Syyrian väestöön kohdistuneista väkivaltaisista tukahduttamistoimista.
                  Puolustusministeriön tytäryhtiönä se on myös yhteydessä nimettyyn yhteisöön.
               
               
                  7.3.2015
               
            
                  66.
               
               
                  Syrian Company for Information Technology (SCIT).
               
               
                  Osoite: PO Box 11037 Damascus, Syria
               
               
                  Neuvoston nimeämien Syyrian puolustusministeriön ja sen tytäryhtiön Organisation for Technological Industries (OTI) tytäryhtiö. Se toimii myös Syyrian keskuspankin kanssa, jonka neuvosto on nimennyt.
                  OTI:n ja puolustusministeriön tytäryhtiönä SCIT on myös yhteydessä näihin nimettyihin yhteisöihin.
               
               
                  7.3.2015
               
            
                  67.
               
               
                  Hamsho Trading
                  (alias Hamsho Group; Hmisho Trading Group; Hmisho Economic Group).
               
               
                  
                              Hamsho Building
                           
                        
                              31 Baghdad Street
                           
                        
                              Damascus,
                           
                        
                              Syria.
                           
                        
               
                  Neuvoston nimeämän Hamsho Internationalin tytäryhtiö.
                  Tässä ominaisuudessaan Hamsho Trading on yhteydessä nimettyyn yhteisöön Hamsho Internationaliin.
                  Tukee Syyrian hallintoa tytäryhtiöidensä, muun muassa Syria Steelin kautta. On tytäryhtiöidensä kautta yhteydessä hallintoa tukevien Shabiha-miliisin joukkojen kaltaisiin ryhmiin.
               
               
                  7.3.2015
               
            
                  68.
               
               
                  Syria Steel SA
                  (alias Syria Steel Co; Syria Steel Rolling Mill; Hmisho Steel).
               
               
                  
                              Hamsho Building
                           
                        
                              31 Baghdad Street
                           
                        
                              Damascus,
                           
                        
                              Syria.
                           
                        
               
                  Hamsho Tradingin tytäryhtiö ja siten myös neuvoston nimeämän Hamsho Internationalin tytäryhtiö. Tässä ominaisuudessaan Syria Steel SA on yhteydessä nimettyyn yhteisöön. Syria Steel myös tukee Syyrian hallintoa toiminnallaan Shabiha-miliisin kanssa ja aseistusta tuottamalla.
               
               
                  7.3.2015
               
            
                  69.
               
               
                  Al Buroj Trading
                  (alias Borouj Trading Company).
               
               
                  
                              Hamsho Building
                           
                        
                              31 Baghdad Street
                           
                        
                              Damascus,
                           
                        
                              Syria.
                           
                        
               
                  Hamsho Tradingin tytäryhtiö ja siten myös neuvoston nimeämän Hamsho Internationalin tytäryhtiö.
                  Tässä ominaisuudessaan Al Buroj Trading on yhteydessä nimettyyn yhteisöön Hamsho Internationaliin.
               
               
                  7.3.2015
               
            
                  70.
               
               
                  DK Group
                  (alias DK Group Sarl; DK Middle-East & Africa Regional Office).
               
               
                  Osoitteet: DK Middle-East & Africa Regional Office, Peres Lazaristes Center, No. 3, 5th Floor, Emir Bachir Street, Beirut Central District, Bachoura Sector, Beirut, Lebanon.
                  
                              Azarieh Building – Block 03, 5th Floor
                           
                        
                              Azarieh Street – Solidere – Downtown, PO Box 11-503, Beirut Lebanon.
                           
                        
               
                  DK Group toimittaa uusia seteleitä Syyrian keskuspankille.
                  DK Group tukee siten hallintoa. Kyseisen toimitussuhteen vuoksi se on myös yhteydessä nimettyyn yhteisöön Syyrian keskuspankkiin.
               
               
                  7.3.2015